Мы махуэхэм
Гъатхэпэм и 27, бэрэжьей
Театрым и дунейпсо махуэщ. 1962 гъэ лъандэрэ ягъэлъапIэ.
Урысей Федерацэм и МВД-м и къэрал кIуэцI дзэхэм я махуэщ.
УФ-м и Президентым 1996 гъэм гъатхэпэм и 19-м къыдигъэкIа унафэм ипкъ иткIэ ягъэлъапIэ.
1917 гъэм Налшык гъэзэщIакIуэ комитет къыщызэрагъэпэщащ.
Революционер, парт, къэрал лэжьакIуэ Киров (Костриков) Сергей къызэралъхурэ илъэси 127-рэ ирокъу.
1968 гъэм ЩIым и япэ космонавт, Совет Союзым и ЛIыхъужь Гагарин Юрийрэ Совет Союзым и ЛIыхъужь Серегин Владимиррэ кхъухьлъатэщIэр уэгум щыщагъэунэхум хэкIуэдащ.
КъБР-м и цIыхубэ усакIуэ Балъкъэр Фоусэт къыщалъхуа махуэщ.
КъБР-м щIыхь зиIэ и егъэджакIуэ, республикэм и Парламентым и депутату щыта Тыкъуэ Зое къыщалъхуа махуэщ.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ. Хуабэр махуэм градуси 6 — 8, жэщым градуси 5 — 6 щыхъунущ.
Гъатхэпэм и 28, махуэку
Балъкъэр лъэпкъым и къэщIэрэщIэжыныгъэм и махуэщ. 1957 гъэм балъкъэр лъэпкъым и автономиер зэфIагъэувэжащ. 1994 гъэм гъатхэпэм и 25-м КъБР-м и Президентым къыдигъэкIащ а махуэр гъэлъэпIэным теухуа унафэ.
1776 гъэм Москва Театр Иныр къыщызэIуахащ.
КъШР-м и къэрал лэжьакIуэ, тхакIуэ Псыхэмыхьэ Мусэ и ныбжьыр илъэс 73-рэ ирокъу.
Урыс тхакIуэшхуэ Горький (Пешков) Максим къызэралъхурэ илъэси 145-рэ ирокъу.
УФ-ми КъБР-ми щэнхабзэмкIэ щIыхь зиIэ я лэжьакIуэ, «Советская молодежь» газетым и редактор нэхъыщхьэ Къардэн Мухьэмэд и ныбжьыр илъэс 59-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык пшэр техьэ-текIыу щыщытынущ, пщыхьэщхьэхуэкIуэу уэшх къыщешхынущ. Хуабэр махуэм градуси 7 — 9, жэщым градуси 6 — 8 щыхъунущ.
Гъатхэпэм и 29, мэрем
Дзэм хэт юристхэм я махуэщ. УФ-м и Президентым 2006 гъэм накъыгъэм и 31-м Iэ щIидзащ абы теухуа унафэм.
Америкэм щагъэлъапIэ Вьетнамым щызэуахэм я махуэр. США-мрэ абы и гъусэу зэуахэмрэ я дзэхэр Вьетнамым къишыжын зэраухрэ илъэс 40 ирокъу.
1730 гъэм Москва и уэрамхэр ягъэнэхуу щIадзащ.
1891 гъэм Транссиб гъущI гъуэгур ухуэн щIадзащ.
КъБР-м щIыхь зиIэ и артист Ало Руслан и ныбжьыр илъэс 67-рэ ирокъу.
Дунейм и щытыкIэнур
«pogoda.yandex.ru» сайтым къызэритымкIэ, Налшык уфауэ щыщытынущ, уэшх къыщешхынущ Хуабэр махуэм градус 1 — 4, жэщым градус 1 — 2 щыхъунущ.
